| Furaño común |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Soricomorpha |
| Familia: | Soricidae |
| Subfamilia: | Crocidurinae |
| Xénero: | *Crocidura* |
| Especie: | ***C. russula*** |

 |
| Nome binomial |
| *Crocidura russula*Hermann, 1780 |
| Distribución de Crocidura russula.Distribución de *Crocidura russula*.Distribución de *Crocidura russula*. |
| Subespecies |
| * *Crocidura russula  *subsp* russula, **Herman**, (1780).*
* *Crocidura russula *subsp* cintrae, **Miller**, (1907).*
* *Crocidura russula  *subsp* osorio, **Molina e Huntterer**, (1989).*
* *Crocidura russula  *subsp* peta, **Montagu e Pickford**, (1923).*
* *Crocidura russula  *subsp* pulchra, **Cabrera**, (1907).*
* *Crocidura russula  *subsp* yebalensis, **Cabrera**, (1913).*
 |

O **furaño común** (*Crocidura russula*) é unha especie de mamífero soricomorfo da familia Soricidae.

Descrición
----------

É un crocidorino de tamaño mediano e cola relativamente curta, de 30 a 40 mm, corpo de 34 a 47 mm e de 7 a 14 gramos. Os ollos son pequenos cos pavillóns auditivos ben desenvolvidos, moi visibles. O pelame varía pola idade, a época do ano e a localización xeográfica, en xeral, é gris uniforme nos xuvenís, pardo ou pardogrisaceo no verán e gris escura no inverno.

Distribución
------------

Norte de África e suroeste de Europa, dende Portugal até o río Elba, en Alemaña, norte de Suíza, Austria e sueste de Francia, a vertente norte dos Alpes é o seu límite suroriental. Atópase tamén en Gran Canaria, algunhas illas atlánticas de Francia e Gran Bretaña.

Recentes estudos morfológicos e xenéticos revelaron a separación en dúas especies, os exemplares que habitan dende o leste de Alxeria, Tunes, determinadas illas mediterráneas, leste de Europa e Israel, pertencen a *Crocidura ichnusae* (Huntterer, 2005).

### Variación xeográfica

A especie amosa unha notable variación xeográfica, tanto na súa morfometría como na súa coloración, manifestando unha diminución de tamaño cara ao sur da Península Ibérica.

Hábitat
-------

É unha especie de requirimentos basicamente mediterráneos, prefire hábitat abertos e marxes dos bosques con boa cobertura vexetal á altura do chan, aparece tamén en campos de cultivo e no maquis mediterráneo ou nas zonas boscosas con sobosque claro. A súa distribución altitudinal varía segundo a localización xeográfica, dende os 1.200 metros en Pireneos até os 2.000 nas zonas máis mediterráneas.

Depredación
-----------

É unha especie depredada por numerosas aves de rapina, tanto nocturnas como diúrnas, ademais de por certos carnívoros como a xeneta *(Genetta genetta)*, o golpe *(Vulpes vulpes)* e maila donicela *(Mustela nivalis)*.

Notas
-----

1. ↑  Aulagnier, S. Hutterer, R. Amori, G. Kry?tufek, B. Yigit, N. Mitsain, G. & Muñoz, L.J.P. 2008. Crocidura russula. In: IUCN 2009. IUCN Rede List of Threatened Species. Version 2009.2. <www.iucnredlist.org>. Downloaded on 21 December 2009.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Furaño común*** |

|  |  |
| --- | --- |
|  | Commons ten máis contidos multimedia sobre:  ***Furaño común*** |

### Ligazóns externas

* *Crocidura russula*, en Don E. Wilson & DeeAnn M. Reeder (editors). 2005. *Mammal Species of the World. A Taxonomic and Geographic Reference* (3rd ed), Johns Hopkins University Press *(en inglés)*
* *Crocidura russula* no Atlas da biodiversidade do Ministerio de Medio Ambiente (MMA). Ficheiro en pdf. Visto o 3 de agosto de 2009. *(en castelán)*

|  |  |
| --- | --- |
| Identificadores taxonómicos | 
* ADW: Crocidura\_russula
* EOL: 1178862
* EPPO: KROKRU
* FE: 305470
* FE-New: ID
* Fossilworks: 233993
* GBIF: 2435654
* GlobalSpecies: 954197
* iNaturalist: 46640
* IRMNG: 10940241
* ITIS: 633672
* IUCN: 29652
* MSW: 13700198
* NBN: NHMSYS0000080172
* NCBI: 36802
* Soortenregister: 139073
* TAXREF: 60205

 |